Ikt. szám:

#### E L Ő T E R J E S Z T É S

### Szombathely Megyei Jogú Város Városstratégiai, Idegenforgalmi és Sport Bizottságának

###  2023. június 13-i ülésére

**Javaslat a Szent Márton utcai gázvezeték rekonstrukció utáni helyreállítási kötelezettség más helyszínen történő teljesítésére**

A BK Energy Kft. az MVM ÉGÁZ-DÉGÁZ Földgázhálózati Zrt. megbízásából végzi a Szent Márton utcai földgázvezeték rekonstrukciós munkáit, amelynek nyomvonala részben érinti az Önkormányzat által tervezett burkolat felújítási területet.

Az Önkormányzat által tervezett Szent Márton u-i 8600 m2-es burkolat felújítás területéből a gázvezeték rekonstrukció utáni végleges helyreállítási kötelezettség 380 m2.

A végleges helyreállítási kötelezettségét más helyszínen tudja teljesíteni a kivitelező, a Fürdő utcában ez évben megvalósuló gázvezeték rekonstrukció keretében. A Fürdő u-i gázvezeték rekonstrukció az egyik forgalmi sávot érinti melynek teljes helyreállítása a kivitelező feladata, míg a Szent Márton u-ban fennálló 380 m2 nagyságú helyreállítási kötelezettségének a kivitelezéssel nem érintett forgalmi sáv egy részének helyreállításával tud eleget tenni.

A közterületek bontás utáni helyreállításáról szóló 3/2008. (IV.1.) önkormányzati rendelet 10/A. §-a alapján lehetőség van arra, hogy a közműszolgáltató az útburkolat teljes szélességében történő helyreállítási kötelezettségének az erre irányuló megállapodás megkötése esetén máshol is eleget tehet a közútkezelői hozzájárulásban foglaltak szerinti térmértékben és előírások szerint.

A Fürdő u. közműépítési munkálatait követően mindkét forgalmi sáv teljes hosszban történő felújításához 1060 m2 aszfalt burkolatot kell építeni, melyből 910 m2 felújítását BK Energy Kft. végzi, a fennmaradó 150 m2 nagyságú aszfalt felület felújítását az önkormányzati forrás biztosításával tudjuk megvalósítani. Az előzetes becslés alapján szükséges 4,0 MFt+ÁFA összeg polgármesteri átcsoportosítás keretében a 2023. évi költségvetésből biztosítható.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen.

**Szombathely, 2023. június 8.**

 /: Horváth Soma :/

 alpolgármester

**Határozati Javaslat**

**…/2023.(VI. 13.) VISB. sz. határozat**

A Városstratégiai, Idegenforgalmi és Sport Bizottság a Szent Márton utcai gázvezeték rekonstrukció utáni helyreállítási kötelezettség más helyszínen történő teljesítésére szóló előterjesztést megtárgyalta, és a közterületek bontás utáni helyreállításáról szóló 3/2008. (IV.1.) Önk. rendelet 10/A. §-a alapján az alábbi javaslatot teszi:

1. A Bizottság egyetért azzal, hogy a Szent Márton utcai és Fürdő u-i gázvezeték rekonstrukció utáni végleges helyreállítási kötelezettség a Fürdő utcában kerüljön teljesítésre 910 m2 nagyságú felületen.
2. A Bizottság egyetért a Fürdő u. teljes hosszban, 1060 m2 nagyságban történő felújításával.
3. A Bizottság felkéri a polgármestert az önkormányzati feladatként jelentkező 150 m2 nagyságú terület felújításához szükséges intézkedések megtételére.
4. A Bizottság javasolja a polgármesternek a fentiekre vonatkozó megállapodás megkötését, és felkéri az előterjesztőt a megállapodás előkészítésére.

**Felelős**: Tóth Kálmán, a Városstratégiai, Idegenforgalmi és Sport Bizottság elnöke

 /a végrehajtás előkészítéséért:

 Kalmár Ervin, a Városüzemeltetési Osztály vezetője

 Stéger Gábor, a Közgazdasági és Adó Osztály vezetője/

**Határidő:** 1. pont: azonnal

 2. pont: azonnal

 3. pont: költségvetési rendelet soron következő módosítása

 4. pont: azonnal